NORAKSTS
PROCEDŪRAS ZIŅOJUMS
Rakstiskai apspriedei ar piegādātājiem
Atklātam konkursam
“Būvniecības ieceres dokumentācijas sagatavošanas, projektēšanas un būvdarbu autoruzraudzības pakalpojumu iegāde projekta Nr. 6.1.1.7/1/24/I/001 vajadzībām” 
(Identifikācijas Nr. DAP 2025/8-AP)

Siguldā									2025.gada 30.aprīlī

1. Pasūtītāja nosaukums: 
Dabas aizsardzības pārvalde (turpmāk – Pasūtītājs)
Adrese: Baznīcas iela 7, Sigulda, LV-2150
Reģistrācijas Nr.: LV 90009099027
PVN reģistrācijas Nr.: LV90000076669
Tālruņa Nr.: + 371 67509545
2. Iepirkumu komisija:
Sanāksmē piedalās Iepirkumu komisija sekojošā sastāvā: 
Komisijas priekšsēdētājs:			Aigars Pikšens
Komisijas priekšsēdētāja vietniece:	Ieva Veikšina
Komisijas locekle:			Dace Šēnberga
Komisijas locekle:			Ieva Lazdiņa 
Komisijas locekle:			Elza Akmentiņa

3. Sēdi protokolē:			Ieva Lazdiņa

Komisijas darbības pamats: Dabas aizsardzības pārvaldes 2025.gada 04.februāra rīkojums Nr. 1.1/9/2025 „Par iepirkumu komisijas izveidi”.

4. Datums, kad paziņojums par apspriedi ar piegādātājiem publicēts:
· Iepirkumu uzraudzības biroja tīmekļa vietnē: 11.04.2025.
· Valsts reģionālās attīstības aģentūras EIS e-konkursu apakšsistēmā: 11.04.2025.

5. Plānotās iepirkuma procedūras veids: atklāts konkurss

6. Piegādātāju priekšlikumu iesniegšanas termiņš: līdz 2025.gada 29.aprīlis plkst. 17.00, rakstiskā formātā iesūtot uz kontaktpersonas e-pastu ieva.lazdiņa@daba.gov.

7. Piegādātāju skaits, kuri iesnieguši priekšlikumus: 
Rakstiski priekšlikumi par plānotā iepirkuma izstrādāto iepirkuma dokumentāciju netika saņemti.
8. Apspriežamie jautājumi:
a) Pretendentiem izvirzītās Nolikuma prasības;
b)Tehniskā specifikācija.

9. Piegādātāju saņemtie priekšlikumi: 
Saņemts priekšlikums par nolikumā izvirzītajām prasībām no ieinteresētā piegādātāja SIA "BO3" (citējot): 
	Pretendents atbilst šādām kvalifikācijas prasībām:
	Pretendents, lai pierādītu atbilstību Pasūtītāja noteiktajām kvalifikācijas prasībām, iesniedz šādus dokumentus:
	Priekšlikumi

	Pretendents līguma izpildei spēj nodrošināt kopumā vismaz 2 (divus) speciālistus, no kuriem:
a) vismaz 1 (vienu) sertificētu (meliorācijas sistēmu projektēšana un/vai hidrotehnisko būvju projektēšana) būvprojekta vadītāju, kam iepriekšējo piecu gadu periodā (2020., 2021., 2022., 2023. un 2024. gadā, kā arī 2025. gadā laika periodā līdz piedāvājuma iesniegšanas dienai) ir pieredze vismaz 1 (vienas) meliorācijas sistēmas un/vai atsevišķas meliorācijas inženierbūves un/vai ūdens noteces un līmeņa regulēšanas hidrotehniskās inženierbūves būvprojekta izstrādes darbu vadīšanā.  
b) vismaz 1 (vienu) sertificētu (meliorācijas sistēmu projektēšana un/vai hidrotehnisko būvju projektēšana) speciālistu, kam iepriekšējo piecu gadu periodā (2020., 2021., 2022., 2023. un 2024. gadā, kā arī 2025. gadā laika periodā līdz piedāvājuma iesniegšanas dienai) ir pieredze vismaz 1 (vienas) meliorācijas sistēmas un/vai atsevišķas meliorācijas inženierbūves un/vai ūdens noteces un līmeņa regulēšanas hidrotehniskās inženierbūves būvprojekta izstrādē. 

*pieredze abiem speciālistiem var tikt apliecināta ar 1(vienu) un to pašu pieredzes objektu. 

Papildus minimālajām prasībām pretendents līguma izpildē drīkst iesaistīt arī papildus speciālistus.
	Pretendents iesniedz speciālistu sarakstu, kurā norādīts pretendenta vārds, uzvārds, izglītība un/vai kvalifikācija, pieredze, pieredzes gūšanas periods atbilstoši nolikuma prasībām, sertifikāta numurs (ja attiecināms).

Pretendents piedāvājumam pievieno speciālistu izglītību un/vai kvalifikāciju (atbilstoši prasītajam) apliecinoša dokumenta kopiju, kur Pasūtītājs var pārliecināties par attiecīgā speciālista atbilstību definētajām prasībām.

Ārvalstu speciālistiem, kuri atbilst nolikumā minētajām prasībām, ir jāiesniedz sertifikāts, ja attiecīgās valsts normatīvie akti to paredz. Ja attiecīgās valsts normatīvie dokumenti neparedz sertifikāciju, tad ārvalstu speciālists piedāvājuma iesniegšanas brīdī iesniedz dokumentus, kas apliecina iegūto izglītību un iepriekš iegūto pieredzi atbilstoši iepirkuma nolikumā prasītajam.

Pretendents iesniedz katra speciālista rakstisku apliecinājumu par piedalīšanos iepirkuma procedūrā.
	Būvniecības likums, Vispārīgie būvnoteikumi un Hidrotehnisko un meliorācijas būvju būvnoteikumi nenosaka, ka būvprojekta vadītājam un sertificētam speciālistam, kas izstrādā būvprojektu, ir jābūt diviem dažādiem speciālistiem, šos amatus var apvienot.
Lūdzam precizēt prasību un norādīt, ka būvprojekta vadītājs un sertificēts speciālists ar pieredzi būvprojekta izstrādē var būt viena un tā pati persona, lai nesamazinātu pretendentu skaitu, kas kvalificējas dalībai konkursā.


10. Komisijas sniegtās atbildes:

Saņemot un izskatot SIA “BO3” sniegto priekšlikumu, Komisija pieņem to zināšanai, vienlaikus norādot, ka, lai gan normatīvie akti nenosaka, ka būvprojekta vadītājam un sertificētam speciālistam, kas izstrādā būvprojektu, ir jābūt diviem dažādiem speciālistiem un šos amatus var apvienot, tomēr iepirkuma tehniskajā specifikācijā norādīto darbu, kuru izpilde īstenojama vienlaikus, veiksmīgai īstenošanai viena speciālista resursi var būt nepietiekami, lai kvalitatīvi un laikus veiktu visus darbus un nodrošinātu pilnīgu atbilstību visām normatīvajām prasībām. Komisija nolemj papildināt tehnisko specifikāciju, t.sk., norādot tajā prognozējamo objektu skaitu.



Komisija:
Komisijas priekšsēdētājs:						(paraksts) Aigars Pikšens
Komisijas priekšsēdētāja vietniece:						(paraksts) Ieva Veikšina
Komisijas locekle:						(paraksts) Dace Šēnberga
Komisijas locekle:						(paraksts) Ieva Lazdiņa 
Komisijas locekle:						(paraksts) Elza Akmentiņa



NORAKSTS PAREIZS
Dabas aizsardzības pārvaldes
Iepirkuma komisijas priekšsēdētājs					paraksts* Aigars Pikšens
/datumu skatīt laika zīmogā/



*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

